《归田二首 其一》
明代·陈圭

岭外温和二月赊，东皇助巧染精华。清风吹遍池中水，化日烘开野外花。

酒旆斜悬三五市，笑颜可敌百千家。升平处处歌尧德，解绶归来日未斜。

作者简介：（1335—1419）明扬州府泰州人。洪武初从徐达平中原，授龙虎卫百户，累迁都督佥事。从燕王出塞为前锋，进副千户。从起兵，佐世子留守北平。累迁都督佥事，封泰宁侯。永乐时督建北京宫殿。成祖北征，辅赵王留守北京。谥忠襄。